Fil-pajjiż ilbieraħ ġriet l-aħbar Li Scicluna l-arċisqof kien sar. Il-Mulej kien, fl-aħħar, sema' t-talb Tal-Maltin kollha ħiereġ mill-qalb. U ħadd minna ma kien jaf fiż-żgur Min ser ikun tal-Knisja l-mexxej, Wara Cremona tgħid min kien ġej? Intgħażel minn fostna saċerdot, Isqof diġa`, fil-valuri sod. Ta' Missierna San Pawl suċċessur, Il-mexxej tal-Knisja tal-futur. Dana għandu biss ħamsa u ħamsin, Bniedem ħabrieki, ma jitlifx ħin. Ċerta li se jkun bil-wisq maħbub U li tan-nies se jisraq il-qlub. Ċerta li se jagħmel ħafna ġid U l-fidi fost il-poplu se jżid. Mela, ejjew nitolbu għalih Biex il-Mulej l-għajnuna jagħtih! Lil Scicluna, l-arċisqof il-ġdid, Ħerqana biex jekk Alla jrid Narah jinħatar fi ftit ġimgħat, Nawgura lilu l-isbaħ xewqat.
Lill-Arċisqof il-Ġdid (Frar 2015)